Hosszúpályi

Hosszúpályi nagyközség Hajdú-Bihar vármegyében, a Derecskei járásban .

Fekvése 
A vármegye délkeleti részén fekszik, Debrecentől 18 kilométerre.

A közvetlen szomszéd települések: észak felől Debrecen, kelet felől Monostorpályi, délkelet felől Pocsaj, dél felől Esztár, délnyugat felől Konyár, nyugat felől Hajdúbagos, északnyugat felől pedig Hajdúbagos.

Megközelítése 
A szomszédos települések közül észak-déli irányból, Debrecen és Pocsaj felől a 4808-as, kelet-nyugati irányból, Létavértes, illetve Sáránd felől pedig a 4809-es úton. Messzelátó-Sóstó nevű, külterületi településrészén a 4811-es út halad át, illetve egy rövid szakaszon érinti a határszélét a 4814-es út is.

Az ország távolabbi részei felől a 47-es úton érhető el a legegyszerűbben, sárándi letéréssel.

A hazai vasútvonalak közül a települést korábban két vasútvonal is érintette: központját a MÁV 107-es számú a, Messzelátó-Sóstó településrészét pedig a 106-os számú . Előbbin azonban 2009. december 12-én megszűnt a forgalom.

Hosszúpályi megállóhely egyébként a település központi részének északi részén helyezkedett el, kevéssel a 4808-as út vasúti keresztezésétől keletre, a sóstói településrészt kiszolgáló Konyári Sóstófürdő megállóhely pedig az említett községrész déli részén, a 4811-es út közelében.

Története 
A község írott forrásban először 1219-ben jelenik meg. A Váradi regestrum említi, mint az Ákos nemzetségbeli Erdő úr birtokát. A 13. század végén a község területe az Ő leszármazottai és azok osztályos társai: Salamon és Dénes kezében oszlott meg.

Egy 1415-ben íródott oklevél alapján Hosszúpályi, az Álmosdi Chyre család birtokába került.
1552-ben a Perusich és az Erdőhegyi családok voltak a földbirtokosok a környéken. A település ekkor 43 jobbágytelekkel rendelkezett.

1621-ben már Ödönfy Zsigmondot említik tulajdonosként a források. A református gyülekezet léte ezen időponttól igazolható a településen.

A török pusztítás következtében majdnem teljesen elnéptelenedett, mindössze 6 család maradt. Ismételt benépesülése csak a 18. században indult meg. 1732-ben gr. Dietrichstein, Dráveczky, Horváth, Simonyi, Miskolczy és Csomaközi voltak a község területének birtokosai.

A római katolikus egyház 1734-ben szerveződött újjá, az egyházi anyakönyvezések 1744-től állnak rendelkezésre.

A görögkatolikus egyházközösség 1768-ban alakult. A 18. század végén a gr. Sternberg, a gr. Zichy, Tihanyi, Bernáth, Kalotay, Szártory és Farkas családok osztozkodtak földjein.

Vályi András művében 
Vályi András „Magyar Országnak Leírása” (1796) című könyvében az alábbiakat írja a településről:

Fényes Elek forrásmunkájában 
Fényes Elek a „Magyarország Geographiai Szótára” (1851) című művében az alábbiakat írja a faluról:

Közélete

Polgármesterei

Népesség 
A település népességének változása:

2001-ben a település lakosságának 83%-a magyar, 17%-a cigány nemzetiségűnek vallotta magát.

A 2011-es népszámlálás során a lakosok 91,7%-a magyarnak, 17,2% cigánynak, 0,2% németnek, 0,6% románnak mondta magát (8,1% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 12,6%, református 43,4%, görögkatolikus 2,8%, felekezeten kívüli 22,3% (16,9% nem válaszolt).

Híres emberek 
 Itt született 1908. május 15-én Marosán György kommunista politikus.
 Itt született Papp László (1924–1996) nyelvész).
 Itt született Kapusi Imre (Hosszúpályi, 1941- ) - erdőmérnök, Pro Urbe és Fleischmann Rudolf-díjas, az Erdészeti Tudományos Intézet nyugalmazott állomásigazgatója, növénynemesítő.

Nevezetességei 
 Zichy-kastély
 Bődi István Falumúzeum
 Református templom (a településen elhunyt Kocsi Csergő Bálint emlékhelyével)
 Római katolikus templom (melynek felszentelésénél zenészként Liszt Ferenc is közreműködött)
 Görögkatolikus templom
 A településtől nyugatra halad el a szarmaták által 324 és 337 között épített, az Alföldet körbekerülő Csörsz-árok, vagy más néven Ördögárok nyomvonala.

Jegyzetek

Források 
Papp László 1949: Az ú és ű hangok a hosszúpályi népnyelvben. In: Bárczi Géza (szerk.): Magyar Népnyelv VI. Debrecen, 51–110.

További információk 
 Hosszúpályi község honlapja

Hajdú-Bihar megye települései
Bihar vármegye települései